ભારતીય ક્રિકેટ ટીમના કેપ્ટન વિરાટ કોહલીએ વિશાખાપટ્ટનમમાં વેસ્ટ ઈન્ડિઝ સામે એક નવો રેકોર્ડ સ્થાપિત કર્યો છે. કોહલીએ વન-ડે મેચમાં 205 ઈનિંગ્સમાં સૌથી ઝડપી 10,000 રન બનાવનાર ભારતીય બેટ્સમેનનો રેકોર્ડ પોતાના નામે કર્યો છે. અગાઉ માસ્ટર બ્લાસ્ટર સચિન તેંડુલકરના નામે આ રેકોર્ડ હતો. તેંડુલકરે 259 ઈનિંગ્સમાં વન-ડેમાં 10,000 રન ફટકાર્યા હતા. વિરાટે વિશાખાપટ્ટનમમાં વેસ્ટ ઈન્ડિઝ સામે વન ડાઉન બેટિંગમાં આવ્યા બાદ તેના વ્યક્તિગત 81 રનના સ્કોરે પહોંચતા જ તેણે સૌથી ઝડપી દસ હજાર રન બનાવનાર ભારતીય બેટ્સમેનનો રેકોર્ડ પોતાના નામે કરી લીધો હતો. આ સામે પીચ પર તેની સાથે મહેન્દ્ર સિંહ ધોની હાજર હતો. ધોનીએ પણ વન-ડેમાં દસ હજાર રન ફટકાર્યા છે જો કે ધોનીએ 27૩ ઈનિંગમાં દસ હજાર રનનો પડાવ પાર કર્યો હતો.